Omnibus presentes litteras inspecturis, frater Odo Sanctæ-Columbæ dictus abbas, in Domino salutem. Noverint universi quod Radulphus de Palliaco, in præsentia nostra constitutus, recognovit se vendidisse monialibus de Pomeria terram suam de Malo-Foramine, quam etiam terram de censiva et juridictione nostra moventem pro tribus minis avenæ nobis, singulis annis, in Crastino Natalis Domini persolvendis dictis monialibus laudavimus et concessimus in perpetuum remanere. Hanc, autem, venditionem Emelina, uxor dicti Radulphi, Jobertus, Johannes, Maria, Ermengardis, pueri ipsorum, laudaverunt et concesserunt coram nobis. Quod ut ratum et firmum permaneat, litteris annotari sigilli nostri fecimus munimine roborari. Actum, anno Gratiæ Mº CCº XXº, mense februarii.